

**ประกาศมหาวิทยาลัยธรรมศาสตร์**

**เรื่อง ชื่อตำแหน่งและมาตรฐานกำหนดตำแหน่งของพนักงานมหาวิทยาลัย   
สายสนับสนุนวิชาการ (ฉบับที่ ๔) พ.ศ. ๒๕๖๔**

--------------------------------

โดยที่เป็นการสมควรแก้ไขเพิ่มเติมชื่อตำแหน่งและมาตรฐานกำหนดตำแหน่งของพนักงานมหาวิทยาลัย สายสนับสนุนวิชาการ

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๘ ของข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย   
พ.ศ. ๒๕๕๙ อธิการบดีโดยข้อเสนอของคณะกรรมการบริหารบุคคล ในการประชุมครั้งที่ ๓/๒๕๖๔ เมื่อวันที่ ๖ กรกฎาคม ๒๕๖๔ และในการประชุมครั้งที่ ๗/๒๕๖๔ เมื่อวันที่ ๑๖ ธันวาคม ๒๕๖๔ เห็นชอบให้ออกประกาศไว้ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง ชื่อตำแหน่งและมาตรฐานกำหนดตำแหน่งของพนักงานมหาวิทยาลัย สายสนับสนุนวิชาการ (ฉบับที่ ๔) พ.ศ. ๒๕๖๔”

**ข้อ ๒** ประกาศนี้ให้ใช้บังคับถัดจากวันประกาศเป็นต้นไป

**ข้อ ๓** ให้เพิ่มข้อความรายละเอียดตามเอกสารแนบท้ายประกาศนี้ ในเอกสารแนบท้ายหมายเลข ๓ ประเภทบริการวิชาการและสนับสนุนการบริหาร ข้อ ๓.๑ กลุ่มตำแหน่งเชี่ยวชาญเฉพาะของบัญชีรายชื่อตำแหน่งและมาตรฐานกำหนดตำแหน่งพนักงานมหาวิทยาลัย สายสนับสนุนวิชาการ มหาวิทยาลัยธรรมศาสตร์ แนบท้ายประกาศมหาวิทยาลัยธรรมศาสตร์ เรื่อง ชื่อตำแหน่งและมาตรฐานกำหนดตำแหน่งของพนักงานมหาวิทยาลัย สายสนับสนุนวิชาการ พ.ศ. ๒๕๖๑

ประกาศ ณ วันที่ ๒๙ ธันวาคม พ.ศ. ๒๕๖๔

(รองศาสตราจารย์ เกศินี วิฑูรชาติ)

อธิการบดี

เอกสารแนบท้ายประกาศ

**บัญชีรายชื่อตำแหน่งและมาตรฐานกำหนดตำแหน่ง**

**พนักงานมหาวิทยาลัย สายสนับสนุนวิชาการ มหาวิทยาลัยธรรมศาสตร์**

แนบท้ายประกาศมหาวิทยาลัยธรรมศาสตร์ เรื่อง ชื่อตำแหน่งและมาตรฐานกำหนดตำแหน่ง

พนักงานมหาวิทยาลัย สายสนับสนุนวิชาการ

๓. ประเภทบริการวิชาการและสนับสนุนการบริหาร

๓.๑ กลุ่มตำแหน่งเชี่ยวชาญเฉพาะ

|  |  |  |  |
| --- | --- | --- | --- |
| **ลำดับ** | **ชื่อตำแหน่งในสายงาน** | **ระดับตำแหน่ง** | **หมายเหตุ** |
| ๓๗ | นักบริหารงานวิจัย | ปฏิบัติการ  ชำนาญการ  ชำนาญการพิเศษ |  |
| ๓๘ | ครูปฐมวัย | ปฏิบัติการ  ชำนาญการ  ชำนาญการพิเศษ  เชี่ยวชาญ |  |